Tshwane-metropolisie verloor nóg 'n lid | Maroela Media
Tshwane-metropolisie verloor nóg 'n lid
Beamptes van die Tshwane-metropolisie. Argieffoto: Facebook
'n Beampte van die Tshwane-metropolisie is Sondag in die vroeë oggendure vermoor.
Sr.supt. Isaac Mahamba, woordvoerder van die Tshwane-metropolisie, het gesê die voorval het in Pretoria se middestad gebeur.
"Die konstabel, Ipeleng Kabelo Llale (27), se liggaam is met steekwonde aangetref. Meer inligting oor die moord is nie in die stadium beskikbaar nie en word deur die polisie ondersoek," het Mahamba gesê.
Volgens Mahamba was Llale nie aan diens ten tyde van die voorval nie en was hy verbonde aan die metropolisie se spesiale taakspan. Sy roudiens en begrafnis sal binnekort gereël word.
Mahamba het gesê die nuus oor Llale se moord was 'n groot skok.
"Twee ander Tshwane-metropolisiebeamptes is in die afgelope twee weke begrawe. Een is by sy huis dood aangetref en die ander beampte is tydens 'n sakeroof doodgeskiet."
Hy het gesê die metropolisie veroordeel die moorde op metropolisiebeamptes en sal nou saam met die Suid-Afrikaanse Polisiediens (SAPD) werk om die misdadigers aan te keer.
Mahamba het namens die metropolisie sy innige meegevoel met die oorledene se vriende, familie en kollegas betuig.
Vrae oor Guptas se SEB-sertifikate
Die polisie sa en metro sal moet bewys wie in beheer is hulle of die kriminele en al hoe dit gedoen gaan word is deur hulle aksies vorentoe alternatief gaan julle nog baie kollegas verloor die bal is nou in julle hande.
Dood straf terug.
ai, dit was nie nodig nie…
daardie persoon is steeds iemand se kind, broer of pappa…
hou dan eerder jou komentaar vir jouself en hou verby…..
Beskerm hulle laat hulle eerder puntdienste doen en na die verkeer omsien. Laat polisie werksaamhede oor aan die SAPD. Niemand kyk meer na verkeers oortredings nie.